section_heading: Prvi svjetski rat
paragraph_text: Na početku Prvog svjetskog rata rusko zrakoplovstvo zaostajalo je jedino za francuskim čije su zastarjele avione i koristili, najčešće za izviđanje i usmjeravanje artiljerijske vatre. U prosincu 1914. osnovana je jedna eskadrila Ilya Muromets bombardera a korištena je protiv njemačke i austro-ugarske vojske. Među tadašnjim ruskim pilotima ostali su poznati Pyotr Nesterov, koji je izvršio prvi samoubilački napad zrakoplovom u povijesti zrakoplovstva i najuspješnijim ruski letački as, lovački pilot Aleksandr Kazakov koji je oborio 32 neprijateljska aviona. 1915. godine Ratno zrakoplovstvo Ruskog Carstva, nekad dio inženjerijskog korpusa postaje zasebna grana vojske.